sasicodes/solvari-1 huggingface dataset:
தாயக மண்ணில் தமது உடன்பிறந்தாரும் மக்களும் உயிர்களை ஈகம் செய்து விடுதலைக்காகப் போராட தாம் இங்கு வந்து வசதியாக வாழ்கின்றோம் என்ற குற்றவுணர்வு பொருளீட்டல் வேட்கைக்கு அடுத்த படியில் நின்று வாட்ட போராட்டத்திற்குப் பங்களிக்க முன்வந்த குறிப்பிடத்தக்களவானோர் புலம்பெயர்ந்தவர்களில் உளர் என்பது மறுக்க முடியாத உண்மை.
ஊரில் உறவுகள் வாழ்வதால் நன்கு கட்டமைக்கப்பட்ட விடுதலை அமைப்பின் நிதித் திரட்டல் கட்டமைப்புகளைப் பகைத்துக் கொண்டால் தாம் ஊர் செல்ல நேரில் ஏதேனும் சிக்கல்கள் வரலாம் எனக் கணித்துப் போராட்டத்திற்கான நிதித் திரட்டலுக்கு ஒத்துழைத்தவர்கள் பலர்.
புலிக்காய்ச்சல் மிகுதியால் உளறத் தொடங்கியதையே தமது அரசியல் மொழியாகத் தொடர்ந்த உளநோயாளர்கள் வெகு சிலர் எனப் புலம்பெயர்ந்தவர்களிற்கும் போராட்ட அமைப்பிற்கும் மறவழிப் போராட்டத்திற்குமான உறவுநிலைகளைத் தரம் பிரிக்கலாம்.
எனினும் எமது இனம் இனழிப்பிற்குள்ளாகி வகை தொகையின்றிக் கொல்லப்பட்ட இறுதிப் போர்க்காலத்தில் வெளிவந்த செய்திகளால் உளம் நொந்து நெஞ்சு பதற ஆற்றாமையால் எங்கோ ஓரிடத்தில் எல்லோருக்குள்ளும் இருக்கும் இனவுணர்வு தட்டியெழுப்பப்பட தெருவிற்கு வந்து எம்மின மக்களைக் காப்பாற்ற வேண்டி அழுது வடித்தமையை யாருக்கும் போக்குச் சொல்லிக் கணக்கெடுக்காமல் விட முடியாது.
அவர்கள் இனப்படுகொலைச் சிற்பிகளையும் இனப்படுகொலையின் வடிவமைப்பாளர்களையும் இனப்படுகொலைக்கு முதலிட்டவர்களையும் மீட்பாளர்களாகக் கருதி மன்றாடிய அரசியலறிவிலித்தன்மையை மட்டுந்தான் அதில் குறைகூற முடியும்.
விடுதலைப் போராட்ட அமைப்பின் விரிவாக்கமும் அதனது வலையமைப்பும் பெருத்துவிட்டதன் பின்பான பண்புநிலை மாற்றம் என்பது புலம்பெயர்ந்த எமது போராட்ட அமைப்புச் செயற்பாட்டாளர்களிடத்தில் எவ்வாறு இருந்தது என்பதைக் கூர்மையாகக் கணக்கிட்டுச் சில மாற்றங்களைச் செய்யாமல் விட்ட தவறுகளின் தொடர்ச்சியானது ஒரு குறிப்பிட்ட குறுந்தேசிய பிரதேச மற்றும் குறுங்குழுக் கும்பல்களிடம் போராட்டச் சொத்துகள் பற்றிய விடயங்கள் போரின் பின்பான காலத்தில் சென்று மாயமாக மறைந்துவிட்ட இன்னலுக்கு வழிகோலிவிட்டது.
மறவழிப் போராட்டம் முள்ளிவாய்க்கால் பேரவலத்துடன் பேசாநிலைக்கு வந்ததைத் தொடர்ந்து தமிழீழ விடுதலைப் போராட்டம் குறித்து ஒரு மூச்சுக் கூட விடமுடியாத சூழல் தாயக மண்ணில் நிலவுகையில் விடுதலைப் போராட்டம் குறித்த மீதி முன்னெடுப்புகளை எப்படி மேற்கொள்வது என்று திறனாய்ந்து முடிவெடுத்துச் செயலாற்ற வேண்டிய புலம்பெயர் அமைப்புகளும் செயற்பாட்டாளர்களும் இனவழிப்பை வடிவமைத்து அதற்கு முதலிட்டு முன்னின்று வழிகாட்டித் தமிழர்களை அழித்த ஏகாதிபத்திய மற்றும் தேசிய இனங்களின் சிறைக்கூடமான இந்தியக் கொடுங்கோல் பேயரசுகளிடம் போய் மண்டியிட்டு அவர்களின் தயவில் தமிழீழத்தைப் பெற்றுத் தருவதாகப் புறப்பட்டு ஒட்டுமொத்த தமிழீழ விடுதலைப் போராட்டத்தையும் கேவலப்படுத்தியதோடு தாமும் ஏகாதிபத்திய இந்தியப் பேயரசுகளின் முகவர்களாகித் தமிழர்களை ஏமாற்றலானார்கள்.
தக்க தலைமையை இழந்துவிட்டு நட்டாற்றில் அரசியல் ஏதிலிகளாக முடமாக்கப்பட்டு நின்ற தமிழீழ மக்களின் ஆற்றாத நிலைமையைப் பயன்படுத்தித் தமிழர்கள் மீது இழைக்கப்பட்ட இனப்படுகொலையைத் தமது வசதிக்கேற்ப போர்க்குற்றமென்றளவில் சுருக்கி அதைக் கொண்டு சிறிலங்கா அரசை மிரட்டி போரின் பின்பான மீள் கட்டுமானங்களில் தமக்கான முதலீட்டு வாய்ப்பும் ஒப்பந்தங்களும் நல்ல வருவாயில் கிடைப்பதை உறுதிப்படுத்துவதற்கு அதாவது சிறிலங்கா மீதான தமது மேலாண்மையை உறுதிப்படுத்திக்கொள்ள தமிழர்கள் பன்னாட்டளவில் அரசியல் பகடைக்காய்களாக்கப்பட இந்தச் செயற்றிட்டத்தின் முகவர்களாகப் புலம்பெயர் அமைப்புகளில் பெரும்பாலானோர் மாறிவிட்டனர்.
நீண்ட நெடுங்காலமாக ஏகாதிபத்திய எதிர்ப்பை எந்தவொரு செயற்றிட்டத்திலும் உள்வாங்கிப் புரட்சிகரமாகச் செயற்படுவதை மருந்துக்கும் ஏற்காத அதன் காலனியடிமைப் புத்தியும் ஏய்த்துப் பிழைக்கும் வர்க்கப் பண்பும் காரணமென்பதைச் சுட்டாமல் கடக்க முடியாது.
இப்படியாக ஆட்சி மாற்றத்தின் பின்பு நல்லிணக்கம் என்ற போர்வையில் மேற்குலக இந்திய நலன் பேணுவதோடு பன்னாட்டளவில் ஏற்பட்ட அவப்பெயரை அகற்றித் தன்னை மீள்கட்டமைத்துக் கொள்ளும் வேலையை சிறிலங்காவின் புதிய அரசாங்கம் செய்து வரும் போது அதற்கான கால நீட்டிப்பிற்காக அரசியலமைப்புச் சீர்திருத்தம் என்ற ஏமாற்று வித்தையும் ஒருசேர நடைபெற்றது.
சிங்கள பௌத்த பேரினவாதத்தின் பரிணாம வளர்ச்சிப்போக்கைப் புரிந்தவர்கள் எவருக்கும் தெரிந்தவைதான் தமிழர்களுக்கு ஒரு பொரியைத்தானும் தீர்வாகச் சிங்களம் வழங்காதென்பது.
ஆனால் தமிழீழ விடுதலைப் போராட்டத்தை முன்னெடுப்பதற்காக ஈகங்களைச் செய்ய விரும்பாமல் மனம்மாறிப் போய் புலம்பெயர்ந்த நாடுகளிலிருந்து தமது செயலற்ற தன்மையையும் தாம் ஏற்ற உறுதிமொழிகளையும் மறந்து அல்லது துறந்து சம்பந்தன் சுமந்திரனால் தான் தமிழீழம் கிடைக்காது போகப் போகின்றது என்று பழியை அந்த வாக்குப் பொறுக்கும் கூட்டத்திடம் போட்டு விட்டு தாம் தப்பித்துக் கொண்டனர்.
கோடான கோடி பணத்திற்குச் சொந்தக்காரரான தனது குடும்பக் கட்சியான அகில இலங்கைத் தமிழ் காங்கிரசினை மீண்டும் நிலைநிறுத்த இந்தச் சூழலைப் பயன்படுத்தலாம் என முடிவெடுத்த கயேந்திரகுமார் கூட்டமைப்பின் தவறுகளை மட்டுமே மூலதனமாகக்கொண்டு அரசியல் செய்வதோடு சிங்கள பௌத்த பேரினவாதம் மீதான எந்தவொரு எதிர்ப்பு அரசியலுக்கும் தலைமை தாங்காமல் சம்பந்தன்சுமந்திரனைத் திட்டித் தீர்ப்பதை அரசியலாக்கிக் கொண்டு சிங்கள பௌத்த பேரினவாதத்தை மறந்து போனார்கள்.
கயேந்திரகுமாரைப் பாராளுமன்றத்திற்குக் கொண்டு செல்வதைத் தமது அரசியல் வேலைத் திட்டமாகக் கொண்டு செயற்பட்ட மறை கழன்ற அரசியலை முன்னெடுத்தவர்கள் இந்திய அடிமை விக்கினேசுவரனுக்காகவும் கயேந்திரகுமாருக்காகவும் சமூகவலைத்தளங்களிலும் அலைபேசியிலும் சூடான பரப்புரைகள் செய்வதைத் தாண்டி புழுதியில் குதிரை போலத் தெரியும் கயேந்திரகுமாருக்காக புழுதி அடங்கினால் தெரியும் அவர் கழுதையா?
பொய்களையும் புரட்டுகளையும் மறை கழன்ற வேலைகளையும் விட்டு விட்டு புலம்பெயர்ந்தோர்களாக சிங்கள பௌத்த பேரினவாத அரச பயங்கரவாதத்திற்கு எப்படி நெருக்கடிகளைக் கொடுத்து அதனைப் பன்னாட்டளவில் முடக்கி தமிழீழம் நோக்கிய அரசியலை முன்னெடுக்கலாம் என்ற தேடலும் விடுதலைக்காகப் போரிடும் இனங்களின் உலக வரலாற்றுப் புரிதலும் போதிய ஆய்வுமுறைகளும் இல்லாமல் இப்படி இழிநிலை அரசியல் செய்வதிலிருந்து அவர்களை மீட்டு புலம்பெயர்ந்தவர்களின் அரசியற் செயற்பாடுகளை விளைதிறனுடன் தமிழீழம் நோக்கி நகர்த்த என்ன செய்ய வேண்டும் என்பதை நோக்குவோம்.
ஆரம்பத்தில் இது குறித்த செயல் முனைப்புகளில் ஆர்வங்காட்டப்பட்டு இருந்தாலும் சம்பந்தன்சுமந்திரனைத் திட்டுவதை வேலைத்திட்டமாகக் கொண்ட பின்பு இவற்றில் கவனங் கலைக்கப்பட்டமையை நோக்கலாம்.
இந்தப் பன்னாட்டளவிலான புறக்கணிப்புப் போராட்ட வரலாற்றைப் பார்ப்போமானால் தென்னாபிரிக்காவின் ஒடுக்குமுறை வெள்ளை நிறவெறி அரசிற்கெதிரான போராட்டங்களின் போது நிறவெறி வெள்ளை ஆட்சியின் கல்வி ஆய்வு அரசியல் பண்பாடு பொருண்மியம் என எல்லாத் துறைகளையும் பன்னாட்டளவில் புறக்கணிக்கக் கூறி மாபெரும் போராட்டங்கள் உலகளாவிய பல அமைப்புகளின் ஆதரவுடன் முன்னெடுக்கப்பட்டதால் தென்னாபிரிக்காவின் நிறவெறி அரசு மிகப் பெரும் நெருக்கடிகளைச் சந்தித்தமை தென்னாபிரிக்காவில் நிறவெறிக்கெதிரான நெல்சன் மண்டேலா தலைமையிலான விடுதலைப் போரின் வெற்றிக்கு முதன்மைக் காரணமாக அமைந்தது.
இஸ்ரேலுக்குப் போகும் பணம் பாலத்தீனியர்களை ஒடுக்குவதற்கும் கொன்று குவிப்பதற்கும் பயன்படுத்தப்படுகின்றது என்று எடுத்தியம்பி பன்னாட்டளவில் இஸ்ரேலினைத் தனிமைப்படுத்துவதை நோக்காகக்கொண்டு இஸ்ரேலியப் பொருட்களைப் புறக்கணிப்பதோடு கல்வி பண்பாடு விளையாட்டு என எல்லாத் துறைகளிலும் இஸ்ரேலைப் புறக்கணிக்கக் கோரி நற்பு ஆற்றல்களைத் தேடி இந்த அமைப்பு வேண்டுகோள்களை முன்வைக்கின்றது.
பாலத்தீனர்கள் வாழும் பகுதிகள் மீது இஸ்ரேல் எப்போதெல்லாம் நரபலியாட்டத்தைச் செய்கின்றதோ அப்போதெல்லாம் அதை மறைக்க இஸ்ரேலியக் கலைஞர்களும் அறிவியலாளர்களும் எல்லா நாடுகளுக்கும் அனுப்பி வைக்கப்பட்டு இஸ்ரேல் மீது நேர்மறை எண்ணத்தை ஏற்படுத்துதல் நடைபெறுவதால் கல்வி கலை விளையாட்டு என எல்லாத் துறைகளிலும் இஸ்ரேலைப் புறக்கணிக்க இந்த அமைப்பு வேண்டுகின்றது.
இப்படிப் பாலத்தீனர்கள் மேற்கொண்ட போராட்டத்தின் விளைவாக பல இணையவழி விற்பனைப் பட்டியலில் இருந்து இஸ்ரேலியப் பொருட்கள் நீக்கப்பட்டுள்ளது.
ஆனால் புலம்பெயர்ந்த ஈழத்தமிழர்கள் சிறிலங்காவின் பொருட்கள் இல்லாமல் இருக்கவே மாட்டார்கள் என்ற கணக்கில் அந்தப் பொருட்களைத் தேடித் தேடி நுகர்வதோடு அவற்றை இறக்குமதி செய்தும் நுகர்ந்து சிறிலங்காவிற்கு நல்ல வருவாயைத் தேடிக் கொடுப்பதோடு இன்னுமொரு படி மேற்சென்று தமது அப்பன் வழியில் உற்பத்தி செய்தது போல அவற்றைத் தமது பொருட்கள் எனப் பெருமைப்படுத்திச் சொல்லி மற்றையவர்களையும் நுகர வைப்பார்கள்.
சந்திரிக்கா காலத்திலே நிகழ்ந்த தமிழர் மீதான அத்தனை படுகொலைகளையும் உலகம் மறக்கச் செய்து இனப்படுகொலை சிறிலங்கா என்பதற்குப் பதிலாக சிறிலங்கா கிரிக்கெட் என உலகளவில் சிறிலங்காவைப் பெருமைப்படுத்திக்கொள்வதில் ஈடுபாடு காட்டி சிறிலங்கா கிரிக்கெட் அணியின் வெறித்தனமான ரசிகர்களாக இருந்துகொண்டு விளையாட்டை அரசியலாக்காதீர்கள் என்று அடிப்படை அறிவியலிற்கே புறம்பாக சிறிலங்காவின் விளையாட்டு அரசியலுக்கு உலகளவில் பங்களித்த ஈழத்தமிழர்களின் அரசியல் பேதமையை நினைத்தால் பாலத்தீனச் சிறுவர்கள் கூட அருவெறுப்படைவார்கள் சிறிலங்காவில் முதலீடுகளைச் செய்து சிறிலங்காவின் பொருண்மிய விருத்திக்கும் அதன் அரச இயந்திரத்தின் வலுவடைதலுக்கும் காரணமாக இருக்கும் பல்தேசிய நிறுவனங்கள் மற்றும் அரசுகளை சிறிலங்காவில் முதலிடுவதைத் தவிர்க்குமாறு கோர வேண்டும்.
சிறிலங்காவில் முதலிட்டு நல்ல வருவாயை சிங்களத்திற்கு ஈட்டிக்கொடுப்பதில் ஈழத்தமிழர்கள் பின்நிற்பதில்லை சிறிலங்கா அரசைப் பிரதிநிதித்துவப்படுத்துபவர்களும் சிறிலங்கா அரசை வலுவூட்டுபவையும் வலுவூட்டுபவர்களும் உலகின் எப்பாகத்திற்குச் செல்லினும் பாரிய அழுத்தங்களைச் சந்திப்பதோடு சிறிலங்கா சார்ந்த எந்த நிறுவனங்களும் உலகவளவில் இயங்குவதை பல அமைப்புகளின் ஆதரவு அழுத்தங்களோடு முடக்கி சிறிலங்காவை உலகில் தனிமைப்படுத்த வேண்டும்.
இஸ்ரேலின் நரபலி சியோனிசக் கொள்கையை அடியொற்றியே தான் சிறிலங்கா அரசு தமிழர்களின் நிலங்களை வல்வளைத்துத் தமிழர்கள் மீது கட்டமைக்கப்பட்ட இனப்படுகொலையை மேற்கொண்டு வருகிறது என்பதைத் தெளிவுபடுத்தி தமிழீழ விடுதலை நோக்கி ஒரு அமைப்பாக இதேவேலைத் திட்டத்தை முன்னெடுத்தால் இப்படியான இயக்கத்தின் வேலைத்திட்டங்களிற்கு ஆதரவளித்து உலகளவில் இஸ்ரேலினைத் தனிமைப்படுத்தும் நாடுகள் உலகளவில் சிறிலங்கா அரசினைத் தனிமைப்படுத்துவதற்கும் ஆதரவளிக்க வேண்டி வரும்.
தமிழர்களின் தாயகப் பகுதியில் முதலிடுவதன் மூலம் எமது தமிழ் இளையோர்களிற்கு வேலை வாய்ப்புகளை வழங்கி அவர்கள் பொருளியல் தேவைக்காகப் புலம்பெயர்வது தவிர்க்கப்பட்டு எமது தாயக நிலப்பகுதியில் எமது ஆளணி வளத்தைத் தக்க வைக்க வேண்டும்.
சரியான முதலீட்டுத் தெரிவில்லாமல் திருமண மண்டபம் கட்டுவது தான் முதலீடு என இருந்தால் மண்ணில் இருக்கின்ற மிச்சம் மீதிப்பேரும் மண்ணை விட்டுப் பொருளீட்டுவதற்காகப் புலம்பெயரவே நேரும் ஏழ்மையில் தமது நிலங்களை எமது மக்கள் விற்க நேருகையில் மாற்றார் அதனை வாங்கினால் எமது தாயக மண்ணில் சத்தஞ் சந்தடி இல்லாமல் இன்னோர் வகை வல்வளைப்பிற்கே இட்டுச் செல்லும்.
எனவே அப்படியான சூழல்களில் இபடியான தகவல்களை அறிந்து புலம்பெயர்ந்த எம்மவர்களே அதனை வாங்கி மாற்றாரின் நுழைவுகளைத் தடுக்க வேண்டும்.
பாலத்தீனர் யாராவது நிலங்களை விற்கப்போவதாகத் தகவல் கசிந்தவுடனேயே அதனை ஐரோப்பாவில் வாழும் யூதர்களின் சியோனிச தலைமைக்குத் தெரியப்படுத்தவென ஒரு இரகசிய உளவமைப்பையே சியோனிச யூதர்கள் ஏற்படுத்தி வைத்திருந்தனர்.
யூதர்கள் பாலத்தீனர்களின் தாயக மண்ணை வல்வளைக்க மேற்கொண்ட இப்படியான நடவடிக்கைகள் மூலம் நாம் எமது மண்ணை மாற்றாரின் வல்வளைப்பிலிருந்து காப்பாற்றுவதற்குப் பயன்படுத்த வேண்டும்.
தமிழீழ மண்ணில் உற்பத்திப் பொருண்மியத்தை அதிகரித்து அந்த உற்பத்திகளுக்கு புலம்பெயர்ந்து தாம் வாழும் நாடுகளில் சந்தை வாய்ப்பை ஏற்படுத்திக் கொடுக்க வேண்டும்.
இனப்படுகொலைக்குள்ளாகிய பின்பும் தனது இருப்பை தமது மண்ணில் தக்க வைக்க முனையும் தமிழர்களின் உற்பத்தியை வாங்கும் முகமான தெளிவூட்டல்களையும் பரப்புரைகளையும் உலகளவில் மாந்த நேயத்தை விரும்பும் சமூகத்தின் மத்தியில் செய்வதன் மூலம் தமிழீழ மண்ணிலிருந்தான உற்பத்திகளுக்கு உலகச் சந்தைகளில் போதிய இடம்பெற்றுத் தர வேலைத்திட்டங்களை முன்னெடுக்க வேண்டும்.
உலகளவில் நட்பாற்றல்களைத் தேடுவது குறித்து விடுதலைக்காகப் போராடிய நாடுகள் தமது தேசிய இன விடுதலைக்காகப் போராடிக்கொண்டிருக்கின்ற எம்மைப்போன்ற தேசிய இனங்கள் நாலாம் உலக நாடுகள் மற்றும் விடுதலைப் போராட்டத்தின் மூலம் விடுதலை பெற்ற நாடுகள் என்பனவற்றுடன் நட்பாற்றல்களை வளர்த்து உலகளவில் ஒருங்கு வேலைத்திட்டத்தை மேற்கொள்ள முன்வர வேண்டும்.
பண்பாட்டு அடிப்படையில் உணவு உடை உறையுள் கல்வி பொழுதுபோக்கு என அனைத்திலும் மேற்குலகின் தாராளவாத நுகர்வுமுறைகளை உள்வாங்கி அதற்கு அடிமையுமாகி அப்படியான குறைச் சிந்தனையின் விளைவிலான நுகர்வு முறைகளைத் தாம் விடுமுறைக்கு தமிழீழ மண்னிற்குச் செல்லும் போது அங்கும் பரப்பு தமிழீழ மக்களை மிகை நுகர்வுப் பண்பாட்டிற்குள் தள்ளி மாற்றார்களின் பொருளியலடிமைகளாக தமிழீழ மக்களைத் தொடர்ச்சியாக வைத்திருக்கும் செயற்பாடுகளிலிருந்து புலம்பெயர் தமிழர்கள் விடுபட்டு தமிழீழ மண்ணின் உற்பத்திகளுக்கு சந்தை வழங்குமாறு தமது நுகர்வுப் பண்பாட்டை மாற்ற முன்வருவதோடு தற்சார்புத் தன்னிறைவுப் பொருண்மியம் தமிழீழ மண்ணில் ஏற்படுவதை நோக்கிச் செயற்படவும் முன்வர வேண்டும்.
குழுக் கும்பல் உளநோயிலிருந்து விடுபட்டுச் சிங்கள பேரின்வாத அரச பயங்கரவாதத்தை உலகளவில் பாரிய நெருக்கடிக்குள்ளாக்கி அதனைத் தனிமைப்படுத்தி தமிழீழ விடுதலையை முன்னகர்த்த புலம்பெயர்ந்த தமிழர்கள் தமது ஆற்றல் வளங்களை வீண் விரையம் செய்யாமல் எப்படி வினைத்திறனுடன் பயன்படுத்தலாம் என்றும் எல்லோரும் வேலைப் பகிர்வின் மூலம் ஒவ்வொரு வேலைத்திட்டத்தினைக் கையிலெடுத்து நான் பெரிது நீ பெரிது என்று நில்லாமல் இலக்கு நோக்கித் தெளிவாக எப்படிப் பயணிக்கலாம் எனவும் வழிகாட்டல் வரைபுடன் காக்கை இன்னுமொரு பத்தியில் உரையாடும்.
இன்று தமிழீழ மண்ணில் நிகழும் பல வழமைக்கு மாறான மிகக் கேவலமான பல செயற்பாடுகளின் பின்னணியில் சில புலம்பெயர் அமைப்புகள் இருப்பது உறுதிப்படுத்தப்பட்டிருக்கின்றமையால் மீளவும் அதுபற்றி பேச வேண்டிய தேவை உருவாகியிருக்கிறது.
தமிழீழ விடுதலைப் போராட்டத்தின் மிக வலுவான அரணாக உருவாக்கப்பட்ட புலம்பெயர் அமைப்புகள் இன்று தமிழீழம் கேட்காத அரசியல் கட்சிகளின் கொடி தூக்கிகளாக மாறியிருக்கிறார்கள் அல்லது மாற்றப்பட்டிருக்கிறார்கள்.
புலிகள் அமைப்பு இயங்கு நிலையில் இருந்த போது எடுக்கப்பட்ட முடிவுகள் போலன்றி இன்று புலம்பெயர் அமைப்புகள் தான்தோன்றித்தனமாக முடிவுகளை எடுத்து அது ஒட்டுமொத்த தமிழீழ மக்களின் முடிவுகளாக காட்ட முயலுகின்றனர்.
குறிப்பாக கசேந்திரகுமாருக்கு சிறிலங்கா அரசியலின் தேர்தலில் ஆதரவளிப்பதென புலம்பெயர் அமைப்புகள் எடுத்த முடிவுக்கு எதிர்மறையான முடிவுகளோடுதான் தென்தமிழீழ மக்கள் வன்னி மக்கள் மற்றும் பெரும்பாலான யாழ் மாவட்ட உழைக்கும் மக்களும் காணப்படுகிறார்கள்.
அதாவது ஒட்டு மொத்த தமிழீழ மக்களையும் பிரதிநிதிப்படுத்தக் கூடிய வகையில் புலம்பெயர் அமைப்புகளின் தலைமை அமைப்பு இல்லாத காரணத்தினால் இன்று இந்தியா மற்றும் சிறிலங்கா புலனாய்வுத் துறையின் நிகழ்ச்சி நிரலுக்கேற்றாற்போல் செயற்படும் நிலையை புலம்பெயர் அமைப்புகள் அடைந்திருக்கின்றன.
புலம்பெயர் அமைப்புகளில் தென்தமிழீழ வன்னி பகுதிகளையும் பிரதிநிதித்துவப்படுத்தக் கூடியவர்களும் உள்வாங்கப்பட்டு ஒரு தலைமைச் செயற்குழு நிறுவப்பட்டு அதனூடாக முடிவுகள் எடுக்கப்படல் வேண்டும்.
விக்கினேசுவரன் என்ற இந்தியாவின் புதிய கண்டுபிடிப்பை தமிழழினத்தின் தலைவன் போல் காட்டும் வேலையில் இறங்கி இறுதியில் புலிக்கொடி ஏற்ற மாட்டோம் என்று உறுதியளித்து விக்கினேசுவரனை லண்டனில் தமது ஒரு கூட்டத்திற்கு அழைத்திருக்கிறார்கள் தமிழர் ஒருங்கிணைப்புக் குழுவின் லண்டன் கிளை.
இப்படியான தமிழீழ மக்களுக்கு இரண்டகம் செய்யக் கூடிய முடிவுகளை குறிப்பிட்ட ஒரு சிலர் மாத்திரமே எடுத்துவிட்டு அதை தமிழீழ மக்களின் முடிவுகளாக காட்ட நினைப்பது எதிர்காலத்தில் தமிழீழ விடுதலைப் போராட்டத்தை மேலும் சிக்கலான நிலைக்கு தள்ளிவிடுவதற்கான உத்தியே.
தங்களால் செய்ய முடியாமல் போனதை எப்படி புலம்பெயர் அமைப்புகளை வைத்து இந்திய சிறிலங்கா புலனாய்வு அமைப்புகள் தமிழீழ மண்ணில் செய்து முடித்தனர் என்பதை இந்த பத்தியை வாசித்து முடிக்கும் போது விளங்கிக் கொள்வீர்கள்.
இறுதிவரை களத்தில் நின்று போராடி தலைமையின் கட்டளைக்கு இணங்க சரணடைந்து சரணடையும் போது தங்கள் குடும்பங்கள் எங்கு இருக்கின்றன என்றே தெரிந்திருக்காத ஏராளமான தென் தமிழீழ வன்னி மற்றும் யாழ்க்குடாநாடு பகுதிகளைச் போராளிகள் தங்களது குடும்பங்களை விட்டுப் பிரிந்து தமிழீழ விடுதலை என்ற நோக்கத்திற்காக மட்டுமே சுடுகலன் தூக்கி மறவழியில் போராடினார்கள் சிறிலங்கா இராணுவத்தால் கொல்லப்பட்டவர்கள் போக எஞ்சியவர்கள் சிங்கள பேரினவாத அரச பயங்கரவாதத்தின் வதை முகாம்களில் சித்திரவதைகளுக்குள்ளாகி உடல் ரீதியாகவும் மன ரீதியாகவும் இன்று வெளியில் வந்து என்ன செய்வதென்று தெரியாத நிலையில் பலர் இருக்கிறார்கள்.
சரணடைந்த விடுதலைப்புலிகள் உறுப்பினர்களின் சரியான எண்ணிக்கையை வெளியுலகிற்கு காட்டாத அரசு இந்திய மற்றும் சில வல்லாதிக்க அரசுகளின் ஆணைக்கிணங்க கண்துடைப்பிற்காக சில ஆயிரம் போராளிகளை சித்திரவதை உடல் ரீதியாகவும் மன ரீதியாகவும் செய்து விடுவித்தது.
விடுவிக்கப்பட்ட போராளிகள் எந்தவொரு சந்தர்ப்பத்திலும் தமிழீழ மக்களின் மனங்களில் ஒட்டிவிடக் கூடாது என்பதற்காக ஊடக மட்டத்தில் பெரும் வதந்திகளை கிழப்பிவிட்டது சிறிலங்கா புலனாய்வுத்துறை .
போராட்டத்தில் ஆளணி ரீதியில் முழுமையாக பங்கெடுத்திருந்த வன்னி மற்றும் பெரியளவு போராட்டப் பங்களிப்பு விகிதத்தைக் கொடுத்த தென்தமிழீழப் பகுதிகளில் சரணடைந்த போராளிகளை சமூகத்தில் ஓரம்கட்டும் நடவடிக்கை தோல்வியடைந்தது.
சமூகத்தால் ஐயுறவோடு பார்க்கப்படுவதை உளவியல் ரீதியாக தாங்கிக் கொள்ள முடியாத பல பிறமாவட்ட போராளிகள் கூட தங்கள் குடும்பங்களை மீண்டும் பிரிந்து வன்னியில் நிரந்தரமாக குடியேறியிருக்கிறார்கள்.
சிறிலங்கா மற்றும் இந்திய அரசுகள் விடுவிக்கப்பட்ட போராளிகளை இரண்டகர்கள் துரோகிகள் என ஓரம்கட்டும் வேலையை சில ஊடகங்களினூடாக செய்ய முயற்சி செய்து வன்னி மற்றும் தென்தமிழீழப் பகுதிகளில் எடுபடாமல் போக அந்த வேலையை புலம்பெயர் அமைப்புகள் மற்றும் அரசியல்வாதிகளினூடாக முயற்சி செய்து குறிப்பிட்ட அளவு வெற்றிகண்டிருக்கிறது.
முதலில் விடுதலைப்புலிகளால் வழங்கப்பட்ட தண்டனைகளுக்கான குற்றங்கள் என்ன என்பதையும் விடுதலைப்புலிகள் தேசத் துரோகம் என்று வரையறை செய்தது எது என்பதையும் புரிந்து கொள்ள வேண்டும்.
தமிழீழ மக்கள் தமது உயிரை ஈகம்செய்து தமிழீழ விடுதலைக்காக போராடிக் கொண்டிருக்கும் போது தமிழீழ விடுதலையை தடுக்கும் நோக்கில் இராணுவ மற்றும் அரசியல் ரீதியில் தமிழீழ விடுதலைப் போராட்டத்தை பகைவர்க்குக் காட்டிக் கொடுத்தல் அல்லது தமிழீழ விடுதலையின் சாத்தியப்பாட்டை இல்லாது செய்யும் நோக்கில் பகையின் கூலி ஆளாக செயற்படல் இரண்டகமாகக் கருதப்பட்டது.
ஆனால் இன்று தமிழீழம் கேட்காத கசேந்திரகுமார் பொன்னம்பலத்தின் அரசியலை விமர்சிப்பவர்களும் தமிழீழம் கேட்காத விக்கினேசுவரனின் அரசியலை விமர்சிப்பவர்களும் மிகச் சாதாரணமாக இரண்டகர்கள்துரோகிகள் என்று வரையறை செய்து அதைப் பரப்பும்படி ஈழத்தில் இருக்கக் கூடிய இளைஞர்களை தூண்டிவிடுவதும் தூண்டப்பட்டவர்களுக்காக பொருண்மிய ரீதியிலான கவனிப்புகளையும் அவர்களுக்கான ஊடக ஆதரவு தளத்தையும் திறந்து விடுபவர்கள் புலம்பெயர் அமைப்புக்களே.
குடும்பப்பிரச்சினையால் தான் போராளிகள் விடுதலைப் புலிகள் அமைப்பில் இணைந்தார்கள் என்று கசேந்திரகுமார் பொன்னம்பலம் ஐ.நா வில் வைத்து தெரிவித்ததற்கு விளக்க உரையை யாழ் ஊடக மையத்தில் செய்த செல்வராசா கசேந்திரன் அரசியலில் ஈடுபடும் முன்னாள் போராளிகளை கடுமையாக சாடியிருந்தார்.
கசேந்திரகுமாரை நியாயப்படுத்துவதற்காக மிக மோசமாக விளக்க உரையை செல்வராசா கசேந்திரன் வழங்கியிருந்தாலும் இடையில் அவர் சொன்ன உண்மையில் அவர்கள் புனர்வாழ்வளிக்கப்பட்டவர்களோ தெரியாது என்ற சொற் பயன்பாடு ஆழமாக நோக்கப்பட ணே்டியது.
சிங்களத்தின் சிறையில் அல்லது முகாம்களில் இருந்து வந்த போராளிகள் ஐயுறவுடன் பார்க்கப்பட வேண்டியவர்கள் என்ற பொருட்பட அல்லது சிங்களத்தின் முகாம்களில் இருந்து வந்தவர்கள் முடங்கிக் கிடக்கப்பட வேண்டியவர்களே தவிர தமிழ் மக்களுக்கான அரசியல் செய்யக் கூடாது என்ற பொருளில் சொல்லப்பட்டிருப்பதானது இதற்கு பின்னால் யார் இயக்கிக் கொண்டிருக்கிறார்கள் என்ற ஐயுறவை உறுதிப்படுத்துவதாகவே அமைகிறது.
தமிழீழ தலைநகர் தமிழீழ இதய பூமி என புலிகளால் மிக உன்னதமான நிலையில் வைத்து கட்டமைப்புகளை கட்டியெழுப்பியது போல் விடுதலைப் புலிகள் பேச்சுவார்த்தை குழுக்களை கட்டியமைத்தது போல் விடுதலைப்புலிகள் நிருவாக அலகுகளை கட்டியமைத்தது போல் புலம்பெயர் அமைப்புகளும் ஒட்டுமொத்த தமிழீழத்தையும் பிரதிநிதித்துவப்படுத்தக் கூடிய வகையில் சீரமைப்புச் செய்யப்படல் வேண்டும்.
நீண்டகால தொலைநோக்கற்று சரியான புலனாய்வுத் தகவல்களற்று ஆய்வு செய்யப்படாத முடிகளை வைத்துக் கொண்டு சிறிலங்காவின் அரசியல் கட்சிகளுக்கு வால்பிடிக்கும் வேலைகளையும் டெல்லியுடன் உறவாடும் வேலைகளையும் புலம்பெயர் அமைப்புகள் நிறுத்த வேண்டும்.
தமிழீழம் கேட்காத அல்லது தமிழீழ விடுதலையை விரும்பாத எந்த அமைப்புகளோடும் அரசியல் ரீதியான உறவை வைத்திருப்பதோ அப்படிப்பட்ட அமைப்புகள் மற்றும் கட்சிகள் மூலம் அரசியல் செய்வதோ தமிழீழ விடுதலைப் போராட்டத்திற்காக வீரச்சாவைத் தழுவிக் கொண்ட ஆயிரக்கணக்கான மாவீரர்களுக்கும் தமிழீழ விடுதலைக்காக தங்களை ஈகம் செய்த போராளிகளுக்கும் தமிழீழ விடுதலைப் போராட்டத்தில் பங்கெடுத்த மக்களுக்கும் செய்யும் இரண்டகமாகும்.
பொருண்மிய நெருக்கடியால்தான் இளையோர் புலிகளுடன் இணைந்தார்கள் என்று சொல்லி தமிழீழ விடுதலைப் போராட்டத்தையே கொச்சைப்படுத்திய கசேந்திரகுமார் பொன்னம்பலம் தன்னை தமிழ்த்தேசிய தலைவராக காட்டிக் கொள்ள முடியுமென்றால் கொழும்பில் இருந்து வன்னிக்குக் குடும்பமாகச் சென்று தந்தையின் மாமனிதர் கௌரவத்தை கசேந்திரகுமார் வாங்கியதையே பெரும் தியாகமாக கருதும் செல்வராசா கசேந்திரன் தன்னை பெரும் தமிழ்த் தேசியவாதியாக காட்டிக் கொள்ள முடியுமென்றால் தமிழர்களின் பண்பாட்டு வழிபாட்டு முறையான ஆடு வெட்டுதலை சிறிலங்காவின் நீதி மன்றத்தினூடு தடைவாங்கிய மணிவண்ணன் தன்னை பெரும் தமிழ்த் தேசிய விரும்பியாக காட்டிக் கொள்ள முடியுமென்றால் இராணுவப் பயிற்சி எடுத்து வெளியில் நிற்கும் இளைஞர்களால்தான் வடக்கில் வன்முறைகள் நடக்கின்றன என்று முன்னாள் போராளிகளை குற்றவாளிகள் போல் விமர்சித்த விக்கினேசுவரனை தமிழ்த்தேசிய தலைவராக காட்ட முடியுமென்றால் தமிழீழ மக்களாக வாழ்ந்து தமிழீழ விடுதலைப் போராட்டத்தில் எல்லா வழிகளிலும் முற்று முழுதான பங்களிப்பை வழங்கிய மலையக அடியைக் கொண்ட தமிழீழ மக்களை சராசரி தமிழீழ மக்களாக பார்க்காமல் தரம் தாழ்த்திப் பேசித் தமிழீழ விடுதலைப் போராட்டத்தைக் களங்கப்படுத்திய சிறிதரன் மாவீரர் நாள் நிகழ்வில் ஈகைச் சுடர் ஏற்ற முடியுமென்றால் போன நூற்றாண்டு தொடங்கிய தமிழீழ விடுதலைப் போராட்டத்தில் இந்த நூற்றாண்டு தமிழீழ விடுதலைப் புலிகள் போர்க்கருவிகளைப் பேசாநிலைக்குக் கொண்டுவரும் வரை முள்ளிவாய்க்கால் வரை சென்று குண்டு மழைக்குள்ளும் குருதிச் சகதிக்குள்ளும் கந்தக புகைக்குள்ளும் நின்று போராடிய புலிப் போராளிகளுக்கு இந்த மக்களுக்கான இந்த மக்களோடு நின்று அரசியல் செய்ய எத்தனையோ ஆயிரம் மடங்கு உரிமையிருக்கிறது என்பதை இங்கிருக்கக் கூடிய அரசியல் கட்சிகளும் இந்த கட்சிகளுக்கு வால்ப்பிடிக்கும் புலம்பெயர் அமைப்புகளும் உணர்ந்தேயாக வேண்டும்.
தமிழீழ விடுதலையை தங்கள் இலக்காகக் கொண்டிராத எந்தவொரு அமைப்பும் அரசியல் கட்சிகளும் இரண்டகர் துரோகி என்ற சொல்லைப் பயன்படுத்துபவர்களாக இருந்தால் அவர்கள் எவரின் நிகழ்ச்சி நிரலில் இயங்குகிறார்கள் என்பதை தெளிவாகப் புரிந்துவைத்திருக்க வேண்டும்.
அதற்காக தேசியத் தலைவர் பிரபாகரனின் பின்னான அவருக்குச் சற்றொப்பதான தலைமை தான் என தமிழ் மக்களை நம்ப வைத்தல் மோடி விக்கினேசுவரன் சந்திப்பில் நடந்தது என்ன?
இவற்றுள் இனப்படுகொலைக்குள்ளான தமிழ் மக்கள் தரப்பிலிருந்து அடிப்படை அறவுணர்வுக்கு புறம்பி நின்று முசுலிம்களின் மீதான சிங்கள பௌத்த பேரினவாத வெறியாட்டத்தினை அகமகிழ்ந்து கொண்டாடிய குறைக் கூட்டம் ஒரு புறமும் முசுலிம்களிற்கும் தமிழர்களுக்குமிடையிலான பகைமையுணர்வு தோன்றியமைக்கு அக்கால தமிழர் தலைமைகள் தான் காரணம் என்று சொல்லுவதனூடாக அந்தப் பகைப்புலம் தோற்றுவிக்கப்பட்டதன் பின்னாலுள்ள இந்திய உளவுத்துறையின் சூழ்ச்சி நுட்பமாக மறைக்கப்படுகின்றது.
இந்தப் பகைப்புல உருவாக்கத்திற்கு சியோனிச நரபலியாளர்களைக் காரணங்காட்டியோரும் இந்தியாவால் ஏற்படுத்தப்பட்ட புலனாய்வுச் சூழ்ச்சியின் மிகப் பெரும் பங்கைப் பேசாமலே கடந்து செல்கின்றார்கள்.
எனவே இது குறித்து வரலாற்றுச் செய்திகளோடு நினைவுறுத்த வேண்டிய விடயங்களைப் பதியும் ஒரு ஆய்வுமுறை வழிக் கட்டுரையாக இப்பத்தி வரையப்படுகின்றது.
ஆட்சியாளர்களால் முசுலிம்களாக அடையாளங் கூறப்பட்ட தமிழீழ தாயகத்தைச் சேர்ந்த முசுலிம்கள் தம்மைத் தமிழ் பேசும் முசுலிம்கள் என்றும் தமிழீழ விடுதலைப் போராட்டத்தின் தொடக்க காலத்தில் புரட்சிகரமான இளையோரால் தமிழீழ இசுலாமியர்கள் என்றவாறே தம்மை உணர்ந்தும் அடையாளப்படுத்தியும் வந்தனர்.
சிறிலங்காவின் முசுலிம்களில் பெரும்பகுதி வணிகமாற்றும் தரகு வர்க்கமாக அதாவது இரத்தினக்கல் வணிகம் போன்ற பெரும்பணமீட்டும் வணிகத்துறைகளில் தரகு அணியாக உள்ளவர்களின் அரசியல் பிரதிநிதித்துவத்தின் கீழ் திருப்தி அடைந்தவர்களாக இருக்கையில் வேளாண்மையையும் மீன்பிடித் தொழிலையும் பெரிதும் நம்பியிருக்கும் உழைக்கும் மக்களாகிய தமிழீழ முசுலிம்கள் குறிப்பாக தென் தமிழீழத்தைச் சேர்ந்தோர் தமிழினவழிப்பின் இனவாத ஒடுக்குமுறையால் பெரிதும் பாதிக்கப்பட்டார்கள்.
ஆனால் தமிழர்கள் என்ற பெயரில் இந்துக்களாக வாழ்ந்த இந்தியாவைப் புனிதநாடு என்று படியளக்கும் கூட்டம் முசுலிம்கள் தனிச் சிங்களச் சட்டத்திற்கு ஆதரவு தெரிவிப்பதான ஒரு தோற்றப்பாட்டைக் காட்டி தமிழீழ முசுலிம்கள் மீதான ஒரு நம்பிக்கையற்ற தன்மையை ஏற்படுத்த முனைந்தார்கள்.
ஆனாலும் தமிழ் மொழியின் வளர்ச்சிக்கும் தமிழர் தாயக கோட்பாட்டுக்கும் முசுலிம்கள் நல்கிய பெரும் பங்களிப்புகளால் அந்த இந்துத்துவக் கூட்டங்களின் சில்லறைக் கருத்துகள் கூர்மைப்பட்டு அரசியல் வடிவம் பெறவில்லை.
ஒரே நிலம் என்ற தாயகப் பற்றுணர்வும் தமிழ்மொழி மீதான தீராத பற்றுமென வாழ்ந்த இசுலாமியத் தமிழர்கள் தமிழரசுக்கட்சியில் தீவிரமாகச் செயற்பட்டதோடு தம்மைத் தமிழரசுக்கட்சியினூடாகவே பெருமளவில் பிரதிநிதித்துவப்படுத்திக் கொண்டார்கள்.
சிறிலங்கா முசுலிம்களோ தம்மை இரண்டு பெரிய சிங்கள தேசியக் கட்சிகள் மூலமே பிரதிநிதித்துவப்படுத்தித் தமது வர்க்க நலன்களைப் பேணியவாறு வணிகத்தினை வளப்படுத்திக் கொண்டார்கள்.
எனிலும் இவர்களும் தமிழர்களாக சிங்களத்தால் நோக்கப்பட்ட சமயங்களில் இருந்து தம்மைக் காத்துக்கொள்ள தமக்குச் சேர்பிய பினீசிய அரபு மூலத்தை தமது வரலாற்று வழியெனச் சொல்லி வந்ததோடு ஒரு சாரார் எல்லாவற்றையும் விஞ்சியவர்களாக பதவிகளுக்காக தம்மை சிங்களவர்களின் வழித்தோன்றல்கள் என்று அடையாளப்படுத்தியும் வந்தனர்.
சிறிலங்கா முசுலிம்களின் பிரதிநிதிகள் சிங்கள பேரினவாதத்திற்கு அடிவருடிகளாகச் செயற்பட்டு வரும் மேல்தட்டு வர்க்கத்தைச் சேர்ந்தோராயிருந்தனர்.
இந்த சிறிலங்கா முசுலிம்கள் தமது வாக்கு வங்கிக்காக தமிழீழ முசுலிம்களைத் தம்பக்கம் இழுக்க பலவாறு விளக்கம் கொடுத்ததோடு மௌலவிமாரை வைத்து முசுலிம்கள் மதத்தைத் தான் முன்னிலைப்படுத்த வேண்டுமே தவிர மொழியையல்ல என்று குர்ஆன் விளக்கமும் கொடுத்தார்கள்.
தமிழீழ இசுலாமியர்களை ஏறெடுத்தும் பார்க்காத சிறிலங்கா முசுலிம்கள் தமது வாக்கு வங்கிக்காக தமிழீழ முசுலிம்களுக்கு பதவிகளையும் சலுகைகளையும் அள்ளி வழங்கலானார்கள்.
தமிழர் என்ற போர்வையில் இந்துவாய் இருந்தோரின் தற்குறி அரசியல் முசுலிம் அடிப்படைவாதத்தின் வெறித்தனங்கள் சிறிலங்கா முசுலிம்களின் வாக்கு வங்கிக்காக தமிழீழ முசுலிம்களிற்கு வழங்கப்பட்ட சலுகைகள் என எல்லாமாக முசுலிம்களை தமிழ்த் தேசிய இனத்தின் இணைபிரியாத உறுப்பு என்ற நிலையிலிருந்து பிரிக்கத் துடித்தன.
எனினும் அசுரப் போன்ற அக்காலத்தில் தமிழரசுக்கட்சியின் இளைஞரணியில் தீவிராமகச் செயற்பட்ட இசுலாமிய இளையோர்கள் மாயவலைகளில் சிக்காமல் தமிழீழ முசுலிம்களிடத்தில் அரசியல் விழிப்புணர்வை ஏற்படுத்தினர்.
புத்தளம் மாவட்டத்தில் முசுலிம்களின் இனவிகிதாசாரத்தை மாற்றி அந்த மாவட்டத்தின் எண்ணிக்கை பெரும்பான்மையாக இல்லாது செய்வதற்காக புத்தளத்தை சிலாபத்துடன் இணைத்து ஒருங்கிணைந்த மாவட்டமாக்கியதோடு புத்தளம் பேருந்து நிலையத்தில் இருந்த முசுலிம்களின் வணிக மேலாண்மையை அழிக்க எந்த அடிப்படையிலும் பொருத்தமில்லாத இடத்தில் புதிதாய் ஒரு பேருந்து நிலையத்தை அமைத்து அதில் சிங்களவர்களுக்கு கடைகளும் கட்டிக்கொடுக்கப்பட்டது.